મુંબઈ, 18 જૂન : સાજિદ ખાનની હમશકલ્સ ફિલ્મનું જ્યારથી પ્રમોશન શરૂ થયું છે, ત્યારથી વિવાદ શરૂ થયો છે, કારણ કે ફિલ્મમાં મહત્વનો રોલ ભજવતાં બિપાશા બાસુ પ્રમોશનમાં સતત ગેરહાજર છે. જોકે સાજિદ ખાન વારંવાર આમ જ કહે છે કે બિપાશા બાસુ અને તેમની વચ્ચે કોઈ પણ જાતનો વિવાદ નથી થયો અને તેઓ નથી જાણતાં કે બિપાશા કેમ પ્રમોશનમાં ભાગ નથી લહી રહ્યાં. સાથે જ સાજિદ ખાને હમશકલ્સ અંગેની પ્રેસ કૉન્ફરંસ દરમિયાન સૌની માફી પણ માંગી, કારણ કે બિપાશા હાજર નહોતા. ખેર, સાજિદ જે કંઈ કહે, પણ આખરે બિપાશાએ મૌન તોડ્યું અને ટ્વિટર વડે પોતાની વાત સૌની સામે મૂકી છે. બિપાશાનું કહેવું છે કે તેઓ હમશકલ્સ પિલ્મ જે રીતે બની છે, તેનાથી ખુશ નથી અને તેથી જ તેઓ પ્રમોશન નથી કરી રહ્યાં.